બિટકોઈનમાં ‘બ્લેકમની'નું રોકાણ થયાના અહેવાલ ‘નવગુજરાત સમય' દ્વારા સૌ પ્રથમ પ્રગટ થયાં હતાં. આજે CIDએ સત્તાવાર પ્રેસ કોન્ફરન્સમાં જણાવ્યું કે, બિટકોઈનમાં બ્લેકમનીનું રોકાણ કરનાર વગદારો સામે કાર્યવાહી કરવામાં આવશે. નોટબંધી દરમિયાન સમાજના વગદારોએ પોતાનાં કાળા નાણાંનું રોકાણ બિટકોઈનમાં કર્યું હતું. બ્લેકમનીથી બિટકોઈન ખરીદનારાંઓની વિગતો એકત્ર કરીને ED અને ઈનકમટેક્સને જાણ કરવામાં આવશે. બેનંબરી પૈસાનું રોકાણ કરનારાંઓની વિગતો પકડાયેલા આરોપીઓ પાસેથી મેળવવામાં આવી છે. શૈલેષ ભટ્ટે પણ અનેક લોકો પાસેથી રોકાણ મેળવ્યાં હતાં. શૈલેષ ભટ્ટ પણ પકડાય તે પછી અનેક ચોંકાવનારાં ખુલાસા કરી શકે છે. આથી, નલિન કોટડિયા અને શૈલેષ ભટ્ટના ‘વોન્ટેડ' તરીકેના ફોટોગ્રાફ્સ રાજ્યના 571 પોલીસ સ્ટેશનમાં લગાવવા કાર્યવાહી કરવામાં આવનાર છે.